title: Paul Feyerabend
text: Feyerabend va kota tila anton malyedasa va opafa rietova doluneson gu exoneckeni tegi, dere malyopayar. Trakuyur da direfa rietova va remgrupera va dizvena bifa roturestayad. Opik va tuwavafa remtrakura zanied, trabe va rieta « vwepon tikisa va dizvera maneke kojiligatason, va aptafa sugara gonaskit », kotviele va opafa rietova gu dizveni tegi doluned. Mana remgrupera zo gobetad ede warzafa rietova zo kabdunedir ise gu dizvera tudojeniasar. Feyerabend icde manyona tuwavafa rietova va bifa, va tulacka ke rasek narayar.